 Cameroon vs Nigeria Wafcon 2022 highlight: Ajibade goal make Super Falcons win  Cameroon and Nigeria Wafcon 2022 quarter final match end in favour of di Super Falcons. Rasheedat Ajibade stunning header for di 58th minute make Nigeria defeat Indomitable Lionesses of Cameroon 1 - 0. Thursday result mean say di Nigeria female national football team don advance to di Semi-finals to jam di host, Morocco. Super Falcons win also give dem automatic qualification for di New ZealandAustralia 2023 Fifa Womens World Cup. Nigeria vs Morocco semi final match go happun for Rabat on Monday 18 July, 2022. South Africa also pick di last automatic World Cup ticket afta dem beat Tunisia by one goal for di oda Thursday game. Super Falcons Coach Randy Waldrum say im team fit celebrate small afta dem pick di World Cup ticket. We dey go World Cup, we check off one box because na one of our goals and now wey we don qualify. We dey celebrate a little in a smart way today, and den we go prepare for di next goal wey be to win di tournament. Our focus na to beat Cameroon today and henceforth, our team go put di focus on Morocco. 90 Two minutes of extra time. 89 Nigeria dey feel di pressure now late on inside di match. 88 Cameroon dey send plenty players forward and now dem get corner. 86 Cameroon substitution Abam - comot, Kameni- enta. 85 Nigeria don switch to defence mode now wit few minutes remaining. 83 Cameroon pressure dem force Nigeria defence to make mistake. 80 Cameroon send in a dangerous ball,  Nigerian goalkeeper save di ball but Cameroon player jam her as she save di ball wey make her roll for ground injured. 75 Cameroon push to attack Nigeria but still no way for dem yet. 72 Double substitution for Nigeria Ordega comot- Kanu- enta, Okobi- comot Chikelu- enta. 68 Cameroon substitution Fatima - enta, Mbeleck - comot. 68 Ayinde high boot catche Abam. 62 Third yellow for Cameroon na Onguene collect di card. Goal Ajibade header beat di Cameroon goalkeeper Okobi run worry di Cameroon defense before Onumonu cross find Ajibade wey head di ball inside di net. 53 Di space between Nigeria attack and midfielder too much  e 49 Nigeria get more possession for di opening minute but still lack di creativity to break di Cameroon defence. 40 Nigeria dey pepper di Cameroon defence, wit shots from Ordega and Ucheibe. Di winner of dis match go play di host nation Morocco. 33 Nigeria with another corner kick but dis time no fit trouble di keeper. 28 So far di two teams dey struggle to create clear chances. 24 Nigeria come close! But Mbonu wey bin dey for Cameroon goal do well to block Plumptre header. 21 Super Falcons win another free kick Okobi step up again to deliver but e no reach any Nigerian player. 12 Di score na 0-0 between Nigeria and Cameroon. Some big names from di two kontries dey di stadium to watch di match. Cameroon Legend and football president Samuel Eto and Nigeria football federation President Amaju Pinnick dey inside di stadium dey watch di match. Dis match na repeat of di 2016 final for Yaounde, di derby dey expected to produce fireworks. Already Zambia and Morocco don qualify for di semi-final round of di competition. On Tuesday Zambia beat Senegal on penalties to progress while Morocco beat Botswana 2-1. 16 Chiamaka Nnadozie 7 Toni Payne 5  Onome Ebi 3 Osinachi Ohale 4 Ashleigh Plumptre 18 Halimatu Ayinde 9 Ifeoma Onumonu 13 Ngozi Okobi 23 Christy Ucheibe 17 Francisca Ordega 15 Rasheedat Ajibade 16 Ange Bawou 12 Claudine Meffometou 6 Estelle Johnson 11 Marie-Aurelle Awona 15 Colette Nzdana 18 Claudia Voulania 7 Gabrielle Onguene 17 Brigitte Omboudou 20 Genevieve Ngo Mbeleck 22 Michaela Abam 3 Ajara Nchout 